**শেস-রাব-দ্বাং-পো** (ওয়াইলি: *shes rab dbang po*) (১৫০০-১৫৮৬) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) দশম প্রধান ছিলেন।

জন্ম ও শিক্ষা
-------------

শেস-রাব-দ্বাং-পো ১৫০০ খ্রিষ্টাব্দে তিব্বতের খাম্স অঞ্চলে খ্যুং-পো-ল্জাং-শোদ-ক্যিস-জ্লা-থাং (ওয়াইলি: *khyung po ljang shod kyis zla thang*) নামক স্থানে জন্মগ্রহণ করেন। তার পিতার নাম ছিল ল্হা-ছেন-আ'-গুর (ওয়াইলি: *lha chen A 'gur*) এবং মাতার নাম ছিল খ্রি-ব্জা'-ম্ত্সো (ওয়াইলি: *khri bza' mtso*)। সাত বছর বয়সে ছোস-র্জে-খ্রি-গ্সুম-দ্পাল-ব্র্ত্সেগ্স (ওয়াইলি: *chos rje khri gsum dpal brtsegs*) নামক ভিক্ষুর নিকট দীক্ষালাভ করে তিনি দিল-ম্গো (ওয়াইলি: *dil mgo*) বৌদ্ধবিহারে ভর্তি হন। সাংস-র্গ্যাস-র্গ্যাল-ম্ত্শান (ওয়াইলি: *khyung po ljang shod kyis zla thang*) নামক ভিক্ষু তাকে শিক্ষার্থীর শপথ প্রদান করেন। তেইশ বছর বয়সে তিনি মধ্য তিব্বত যাত্রা করে সে-রা বৌদ্ধবিহারে শিক্ষালাভ করেন। এই সময় দ্বিতীয় দলাই লামা তার অন্যতম শিক্ষক ছিলেন। দ্গা'-ল্দান বৌদ্ধবিহারে পান-ছেন-ব্সোদ-নাম্স-গ্রাগ্স-পা (ওয়াইলি: *pan chen bsod nams grags pa*) নামক পঞ্চদশ দ্গা'-ল্দান-খ্রি-পা এবং ছোস-স্ক্যোং-র্গ্যা-ম্ত্শো (ওয়াইলি: *khri bza' mtso*) নামক ষোড়শ দ্গা'-ল্দান-খ্রি-পার নিকট শিক্ষালাভ করেন। ১৫২৯ খ্রিষ্টাব্দে দ্বিতীয় দলাই লামা তাকে ভিক্ষুর শপথ প্রদান করেন।

পরবর্তী জীবন
------------

শিক্ষালাভ শেষ করে দ্বিতীয় দলাই লামার অনুরোধে তিনি খাম্স অঞ্চলে যাত্রা করেন। সেখানে তিনি দিল-ম্গো (ওয়াইলি: *dil mgo*) এবং 'গ্যাগ (ওয়াইলি: *'gyag*) বৌদ্ধবিহারের প্রধানের দায়িত্ব পালন করেন। ১৫৩৩ খ্রিষ্টাব্দে তিনি ঝের-র্ত্সা-ছোস-স্দে (ওয়াইলি: *zher rtsa chos sde*) বৌদ্ধবিহারের প্রধান হিসেবে দায়িত্ব পালন করেন। ১৫৩৬ খ্রিষ্টাব্দে তিনি পো-তি-মা বিহার প্রতিষ্ঠা করেন। ১৫৬০ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) দশম প্রধানের পদে দায়িত্ব গ্রহণ করেন ও ছয় বছর সেই পদে থাকেন। ১৫৬৬ খ্রিষ্টাব্দে তিনি 'জাম-দ্ব্যাংস-ব্শেস-গ্ন্যেন নামক এক ভিক্ষুকে বিহারের প্রধানের দায়িত্ব প্রদান করে দক্ষিণ খাম্স অঞ্চলে তিন বছর বসবাস করেন। ১৫৬৯ খ্রিষ্টাব্দে 'জাম-দ্ব্যাংস-ব্শেস-গ্ন্যেন (ওয়াইলি: *'jam dbyangs bshes gnyen*) মৃত্যুবরণ করলে শেস-রাব-দ্বাং-পো পুনরায় এই বিহারের দায়িত্ব গ্রহণ করেন ও দশ বছর ঐ পদে থাকেন। এই সময় তিনি হাজারের ওপর মূর্তি ও বহু চিত্রকলা নির্মাণ করান। ১৫৭৭ খ্রিষ্টাব্দে তিনি ম্থোং-বা-দোন-ল্দান (ওয়াইলি: *mthong ba don ldan*) নামক তৃতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা এবং স্থানীয় শাসকদের মধ্যে বিবাদের নিষ্পত্তি করেন। ১৫৮০ খ্রিষ্টাব্দে তিনি ল্হা-দ্বাং-ছোস-ক্যি-র্গ্যাল-ম্ত্শান (ওয়াইলি: *lha dbang chos kyi rgyal mtshan*) নামক চতুর্থ র্তা-ত্শাগ-র্জে-দ্রুং উপাধিধারী বৌদ্ধ লামাকে বিহারের প্রধানের দায়িত্ব প্রদান করেন। ১৫৮৭ খ্রিষ্টাব্দে তিনি পো-তি-ছোস-স্দে (ওয়াইলি: *po ti chos sde*) নামক স্থানে মৃত্যুবরণ করেন।

তথ্যসূত্র
---------

1. 1 2  Chhosphel, Samten (মে ২০১০)। "Jedrung Sherab Wangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৮।
2. ↑  Chhosphel, Samten (মে ২০১০)। "The Fourth Tatsak Jedrung, Lhawang Chokyi Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৭।

|
|  |
| পূর্বসূরীমি-গ্যো-বা-গ্ঝোন-নু-ব্লো-গ্রোস | **শেস-রাব-দ্বাং-পো  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের নবম প্রধান** | উত্তরসূরী'জাম-দ্ব্যাংস-ব্শেস-গ্ন্যেন |
|